เป็นร้านรถเข็นริมถนน  อยู่ในซอย 54 เข้าซอยไปนิดเดียวอยู่ฝั่งตรงข้ามโลตัสเอ็กเพรส มีเมนูหลากหลายทั้ง โจ๊ก ก๋วยเตี๋ยวหมูตุ๋น ไก่ตุ๋น ก๋วยเตี๋ยวต้มยำ ต้มเลือดหมู  ข้าวหมูแดงหมูกรอบ ข้าวขาหมู คากิ ข้าวมันไก่ ราคาไม่แพง มีที่นั่งเยอะนะ เปิดขายตั้งแต่ 6 โมงเช้า ถึงประมาณบ่าย 4 โมง

วันนี้เราสั่งข้าวขาหมูเนื้อหนัง 1 จาน ราคา 35 บาท ได้ข้าวปริมาณกำลังอิ่มเลย เนื้อขาหมูนุ่มมากๆ ไม่แห้งแข็ง ซึ่งปกติเราจะไม่ชอบกินเนื้อหมูแห้งๆอยู่แล้ว ร้านนี้โอเคเลย  ส่วนตรงส่วนหนังวันนี้ไม่ค่อยมีมันขาวๆนะ น้ำต้มขาหมูหวานอร่อยกำลังดี  ส่วนน้ำจิ้ม  เป็นพริกน้ำส้มแบบตำเอาอร่อยจ้า  เปรี้ยวๆตัดเลี่ยนได้ดี ที่นี่มีน้ำซุปเสิร์ฟด้วยนะ  น้ำซุปอร่อยอ่ะ เราซดหมดถ้วยเลย